**JEGYZŐKÖNYV**

**Készült:** Telki Község Képviselő-testületének **2017. január 25.-én** a Telki Polgármesteri Hivatal tárgyalójában 18.30-kor megtartott **rendes nyilvános üléséről.**

**Jelen vannak:**

Móczár Gábor Alpolgármester, levezető elnök

Földvári-Nagy László Képviselő

Szigeti Antal Képviselő

Fillinger Zsófia Képviselő

dr. Vida Rolland Képviselő

Takács Zoltán Alpolgármester

dr. Lack Mónika Jegyző

Vetési Vincéné Pénzügyi csoportvezető

Varga Béla Főépítész, meghívott

Vinczéné dr. Joó Györgyi Jegyzőkönyvvezető

Móczár Gábor alpolgármesterköszönti a testület tagjait és a megjelenteket. Megállapítja, hogy a Képviselő-testület határozatképes 5 fő képviselő van jelen, az ülést megnyitja.

Móczár Gábor: Javaslom a 4. napirendi pont előrevételét a meghívottra való tekintettel. Javaslom további napirendi pont felvételét a Telki község Önkormányzat Képviselő-testületének szervezeti és működési szabályzatáról szóló 17/2014. (X.20.) önkormányzati rendelet módosításáról.

**Napirend**

Tájékoztató a két ülés között történt fontosabb eseményekről

Előadó: Alpolgármester

Tájékoztató a lejárt határidejű határozatok végrehajtásáról

Előadó: Jegyző

4./ Egészségház Tervpályázat

**Előadó:** Alpolgármester

1./ Az önkormányzat 2017. évi költségvetési rendeletének beterjesztése

**Előadó:** Alpolgármester

2./Telki Község Képviselő-testületének 2017. évi munkatervéről, 2017. évi rendezvénytervéről

**Előadó:** Alpolgármester

3./ Völgyrét gázellátás

**Előadó:** Alpolgármester

5./ Polgármesteri Hivatal Szervezeti és Működési Szabályzat elfogadása

**Előadó**: Jegyző

6./ Telki község Önkormányzat Képviselő-testületének szervezeti és működési szabályzatáról szóló 17/2014. (X.20.) önkormányzati rendelet módosításáról

**Előadó:** Jegyző

7./ Igazgatási szünet elrendeléséről

**Előadó:** Alpolgármester

Egyebek

**Napirend megtárgyalása**

A képviselő-testület egyhangúan 5 igen szavazattal – 5 képviselő volt jelen a szavazásnál - a napirendet a 4. -os napirendi pont előrevételével és új 7. napirendi pont felvételével határozathozatal nélkül elfogadta.

Móczár Gábor alpolgármester Deltai Károly polgármester távolléte miatt a két ülés között történt fontosabb eseményekről szóló tájékoztatót elhalasztja.

dr. Lack Mónika jegyző: A lejárt határidejű határozatok végrehajtásáról szóló tájékoztató megtartása szükségtelen, a január 19-ei ülésen megtartottuk.

**4./ Egészségház Tervpályázat**

*Az előterjesztés a jegyzőkönyv melléklete.*

Varga Béla: Született már egy terv az egészségházra, mely túlzó lett a mértek és költségek tekintetében. A koncepcióból véleményem szerint hiányzott az orvostechnikai szakértelem. A polgármester úr által javasolt tervpályázat ezt a problémát nem orvosolná, a tervpályázaton esetlegesen induló tervezők nem feltétlenül optimalizálnának az önkormányzat elképzelései szerint. Véleményem szerint a meglévő terv áttervezésére van szükség technológus segítségével.

Takács Zoltán: Ennél az első tervnél a saját körzeti orvosaink voltak a szakértők, ezért terjeszkedett túl a terv, hiányzott az átgondolt tervezési program.

Móczár Gábor alpolgármester a Varga Béla főépítész által javasoltakat teszi fel szavazásra.

A képviselő-testület egyhangú 5 igen szavazattal – 5 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**8/2017. (I.25.) Önkormányzati határozat**

**Egészségház Tervpályázatról**

A képviselő-testület úgy határoz, hogy az Egészségház koncepciójának tervpályáztatásától eláll és Varga Béla főépítész irányítása mellett készüljön egy tervprogram az Egészségház áttervezésére orvostechnológus közbenjárásával.

Határidő: 2017. február 15.

Felelős: főépítész

**1./ Az önkormányzat 2017. évi költségvetési rendeletének beterjesztése**

*Az előterjesztés a jegyzőkönyv melléklete.*

Móczár Gábor alpolgármester a Pénzügyi Bizottság által megtárgyalt határozatokat teszi fel szavazásra.

A képviselő-testület egyhangú 5 igen szavazattal – 5 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**9/2017. (I.25.) Önkormányzati határozat**

**Az önkormányzat 2017. évi költségvetési rendeletének beterjesztéséről**

**A képviselő-testület úgy határoz, hogy az önkormányzat 2017. évi költségvetéséről szóló előterjesztést továbbtárgyalásra alkalmasnak találta.**

Határidő: azonnal

Felelős: polgármester, jegyző

A képviselő-testület egyhangú 5 igen szavazattal – 5 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**10/2017. (I.25.) Önkormányzati határozat**

**Az önkormányzat 2017. évi költségvetési rendeletének kiegészítése**

A képviselő-testület úgy határoz, hogy 2017-es költségvetésben a beruházási költségek között kerüljön feltüntetésre a közösségi ház tervezésének költsége.

Határidő: azonnal

Felelős: polgármester, jegyző

**2./ Telki Község Képviselő-testületének 2017. évi munkatervéről, 2017. évi rendezvénytervéről**

*Az előterjesztés a jegyzőkönyv melléklete.*

Móczár Gábor: Javaslom a Hivatal az egész éves munkatervet II. félév elején aktuálizálja az esetleges változásokkal.

Móczár Gábor alpolgármester az előterjesztésben szereplő határozati javaslatokat teszi fel szavazásra.

A képviselő-testület egyhangú 5 igen szavazattal – 5 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**11/2017. (I.25.) Önkormányzati határozat**

**Telki Község Képviselő-testületének 2017. évi munkatervéről**

Telki Község Képviselő-testülete 2017. évi munkatervét a mellékletben foglalt tartalommal elfogadja.

Határidő: azonnal

Felelős: polgármester, jegyző

A képviselő-testület egyhangú 5 igen szavazattal – 5 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**12/2017. (I.25.) Önkormányzati határozat**

**Telki Község Képviselő-testületének 2017. évi rendezvénytervéről**

Telki Község Képviselő-testülete 2017. évi rendezvénytervét a mellékletben foglalt tartalommal elfogadja.

Határidő: azonnal

Felelős: polgármester, jegyző

**3./ Völgyrét gázellátás**

*Az előterjesztés a jegyzőkönyv melléklete.*

Móczár Gábor alpolgármester az előterjesztésben szereplő határozati javaslatot teszi fel szavazásra.

A képviselő-testület egyhangú 5 igen szavazattal – 5 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**13/2017. (I.25.) Önkormányzati határozat**

**Telki Völgyrét gázellátás kiépítésének kérdése**

Telki Község Önkormányzatának képviselő-testülete úgy határoz, hogy a Telki Völgyrét területét érintően a gázellátás önkormányzati beruházásban történő kiépítését támogatja.

Felhatalmazza a polgármestert, hogy folytasson további részletes tárgyalásokat a TIGÁZ illetékes igazgatóságával a fejlesztés megvalósításának lehetőségéről.

Határidő: 2017. február 15.

Felelős: polgármester

**5./ Polgármesteri Hivatal Szervezeti és Működési Szabályzat elfogadása**

*Az előterjesztés a jegyzőkönyv melléklete.*

Móczár Gábor alpolgármester az előterjesztésben szereplő határozati javaslatot teszi fel szavazásra.

A képviselő-testület egyhangú 5 igen szavazattal – 5 képviselő volt jelen a szavazásnál – az alábbi határozatot hozta:

**Telki Község Önkormányzat**

**Képviselő-testülete**

**14/2017. (I.25.) Önkormányzati határozat**

**A Telki Polgármesteri Hivatal Szervezeti és Működési Szabályzatának elfogadásról**

Telki Község képviselő-testület a Telki Polgármesteri Hivatal Szervezeti és Működési Szabályzatát ennek a határozatnak a mellékletében foglaltak szerint elfogadta.

A képviselő-testület felkéri a polgármestert és a jegyzőt, hogy az abban foglaltak betartásáról gondoskodjon.

Határidő: folyamatos

Felelős: polgármester

**6./ Telki község Önkormányzat Képviselő-testületének Szervezeti és Működési Szabályzatáról szóló 17/2014. (X.20.) önkormányzati rendelet módosításáról**

*Az előterjesztés a jegyzőkönyv melléklete.*

dr. Lack Mónika: A módosításra azért van szükség, mert szabályoznunk kell a méltatlanság eljárásának rendelkezéseit.

**Telki Község Önkormányzat Képviselő-testülete (5 igen szavazattal, egyhangúlag – 5 képviselő volt jelen a szavazáskor) megalkotta Telki község Önkormányzat Képviselő-testületének szervezeti és működési szabályzatáról szóló 17/2014. (X.20.) önkormányzati rendelet módosításáról szóló 3/2017. (I.26.) számú Önkormányzati rendeletét.**

**A rendelet a jegyzőkönyv melléklete.**

**7./ Igazgatási szünet elrendeléséről**

*Az előterjesztés a jegyzőkönyv melléklete.*

**Telki Község Önkormányzat Képviselő-testülete (5 igen szavazattal, egyhangúlag – 5 képviselő volt jelen a szavazáskor) megalkotta a 2017. évi igazgatási szünet elrendeléséről szóló 4/2017. (I.26.) számú Önkormányzati rendeletét.**

**A rendelet a jegyzőkönyv melléklete.**

Egyebek:

dr. Lack Mónika: A parkfenntartásra évi 10 millió forintot költünk, idén jár le a szolgáltató szerződése, mely meghívásos közbeszerzés alapján 2 évre szólt. A közbeszerzési törvény változása okán lehetőségünk van arra, hogy közbeszerzési kiírása nélkül 1 évre írjunk ki pályázatot. Ha hosszabb időre szeretnénk szerződni, akkor szükség van a közbeszerzési eljárásra. A Képviselő-testület véleményét kérem abban, hogy milyen időintervallumban írjunk ki pályázatot.

Szigeti Antal: Meghívásos pályázatot támogatnám, helyi vállalkozóval.

Takács Zoltán, Móczár Gábor, dr Vida Rolland: Egyetértünk.

Több hozzászólás nem volt. Móczár Gábor polgármester megköszöni a képviselőknek a részvételt és az ülést bezárja.

dr. Lack Mónika Móczár Gábor

jegyző alpolgármester